Favrskov Forsyning A/S, Generalforsamling 2014, årsrapport 2013 
Sagsfremstilling 
85.       Favrskov Forsyning A/S, Generalforsamling 2014, årsrapport 2013 - Åbent 
  
  
SAGENS INDHOLD 
Favrskov Forsyning A/S har fremsendt årsrapport for 2013 for hvert af de tre selskaber Favrskov Forsyning A/S, 
Favrskov Spildevand A/S og Favrskov Affald A/S.  
  
Ifølge selskabernes vedtægter skal der hvert år afholdes ordinær generalforsamling i så god tid, at den godkendte 
årsrapport kan indsendes til Erhvervsstyrelsen, så den er modtaget i styrelsen senest 5 måneder efter 
regnskabsårets udløb, det vil sige senest 31. maj hvert år. 
  
Årsregnskabet for hvert af de tre selskaber er revideret og godkendt af revisionsfirmaet KPMG. 
  
Der er indkaldt til ordinær generalforsamling i Favrskov Forsyning A/S onsdag 28. maj 2014.  
  
Til orientering kan oplyses, at bestyrelsen for Favrskov Forsyning A/S har afholdt ordinær generalforsamling i de to 
datterselskaber Favrskov Spildevand A/S og Favrskov Affald A/S 22. april 2014, idet disse to selskaber er 100 % 
ejet af Favrskov Forsyning A/S.  
  
Da Favrskov Kommune er eneaktionær i moderselskabet Favrskov Forsyning A/S afholdes generalforsamlingen 
med deltagelse af borgmester og kommunaldirektør sammen med selskabets bestyrelse, direktion og øvrig ledelse. 
  
Sagen forelægges for Byrådet forud for afholdelse af den ordinære generalforsamling, idet Byrådet skal træffe 
beslutning om at bemyndige borgmester og kommunaldirektør til at afholde den ordinære generalforsamling. 
Herunder godkende årsrapporten med ledelsesberetning, koncernregnskab og årsregnskab for Favrskov Forsyning 
A/S inden indsendelse til Erhvervsstyrelsen.  
  
Den uafhængige revisors påtegning fremgår af årsrapporten. Revisors konklusion er følgende: 
  
”Det er vores opfattelse, at regnskabet giver et retvisende billede af selskabets aktiver, passiver og finansielle 
stilling pr. 31. december 2013 samt af resultatet af selskabets aktiviteter for regnskabsåret 1. januar – 31. december 
2013 i overensstemmelse med årsregnskabsloven.” 
  
 
Byråd 
27. maj 2014 
Sagsnr. 710-2014-
29196 
Dok.nr. 710-2014-
117489 
Sagsbehandler 
DPBCJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
Selskabsloven, årsregnskabsloven 
Revisionen har ikke givet anledning til forbehold. 
  
Dagsordenen for den ordinære generalforsamling er ifølge vedtægterne: 
  
· Valg af dirigent 
· Bestyrelsens beretning om selskabets virksomhed i det forløbne regnskabsår 
· Forelæggelse af revideret årsrapport og eventuelt koncernregnskab til godkendelse 
· Beslutning om decharge for direktionen og bestyrelsen 
· Beslutning om anvendelse af overskud eller dækning af tab i henhold til den godkendte årsrapport 
· Valg af revisor 
· Eventuelt. 
  
Bestyrelsen har suppleret dagsordenen med 2 punkter: 
  
· Godkendelse af Favrskov Forsyning A/S’ deltagelse i stiftelse af serviceselskab i fællesskab med andre 
forsyningsselskaber 
· Drøftelse af overvejelser for budget 2015. 
  
”Godkendelse af Favrskov Forsyning A/S’ deltagelse i stiftelse af serviceselskab i fællesskab med andre 
forsyningsselskaber” behandles af Byrådet i et særskilt dagsordenpunkt. 
  
Bestyrelsen i Favrskov Forsyning A/S har behandlet selskabets årsrapport med ledelsesberetning, 
koncernregnskab og årsregnskab for 2013 på bestyrelsesmøde 22. april 2014. Bestyrelsen godkendte 
ledelsesberetning, koncernregnskab og årsregnskab og indstiller dette til godkendelse på den ordinære 
generalforsamling.  
  
VURDERING 
Årsregnskabet skal aflægges i henhold til årsregnskabsloven. Der er således tale om et omkostningsbaseret 
regnskab i modsætning til det kommunale regnskab, som er udgiftsbaseret. Den principielle forskel på et 
omkostningsbaseret regnskab og et udgiftsbaseret regnskab er, at i et omkostningsbaseret regnskab resultatføres 
omkostninger, når de forbruges, og der indregnes således bl.a. afskrivninger. I et udgiftsbaseret regnskab 
resultatføres udgifter, når de afholdes. 
  
Koncernens årsresultat udviser et overskud på 3,4 mio. kr. Resultatet kan direkte henføres til Favrskov Spildevand 
A/S.  
  
Favrskov Spildevand A/S har i 2013 et resultat på 3,4 mio. kr. før skat. Resultatet skal sammenholdes med, at 
selskabet forventede et resultat på 6,9 mio. kr. ved budgetlægningen for 2013. Afvigelsen på 3,5 mio. kr. kan 
forklares ved, at selskabet har realiseret færre byggemodninger og dermed færre indtægter fra tilslutningsbidrag 
end forudsat i budgettet. 
  
Favrskov Spildevand A/S er underlagt et prisloft, som fastsættes af Forsyningssekretariatet. Prisloftet regulerer 
selskabets omkostninger og fastsætter krav til effektiviseringer i forhold til øvrige spildevandsselskabers 
omkostninger. Selskabets driftsomkostninger og investeringer overholder de rammer, der er udmeldt i selskabets 
Prisloft 2013. 
  
I Årsrapporten for såvel Favrskov Forsyning A/S som for Favrskov Spildevand A/S beskrives i note 1 en usikkerhed 
ved indregning og værdisættelse af anlægsaktiverne. Usikkerheden vedrører den skattemæssige værdifastsættelse 
af selskabets aktiver. Koncernen har modtaget et udkast til en afgørelse fra SKAT, som vil nedskrive [adresse] 
Spildevand A/S’ skattemæssige indgangsværdier med 1,6 mia. kr. Dette vil i yderste konsekvens kunne medføre, at 
der skal indregnes en skyldig skat på 2,7 mio. kr. vedr. 2013, som skal betales i 2014 samt herudover en årlig 
omkostning på ca. 3 mio. kr. fra 2014.  
  
SKAT har fremsendt principielt enslydende afgørelser til landets øvrige vand- og spildevandsselskaber, der er stiftet 
i 2010. Hvis SKAT fastholder nedskrivningen i den endelige afgørelse, vil Favrskov Spildevand A/S påklage 
afgørelsen. En principiel afgørelse ved domstolene forventes at kunne tage 4-6 år. En påklage vil ikke have 
opsættende virkning i forhold til skattebetalingen. 
  
I Favrskov Affald A/S var der i 2013 et underskud på 4,3 mio. kr. I takstberegningen for 2013 var der indregnet et 
underskud på 3,4 mio. kr., med henblik på at tilbagebetale tidligere års overskud til forbrugerne. Det forøgede 
underskud er en konsekvens af, at indtægterne fra virksomheders benyttelse af genbrugsstationerne har været 
lavere end budgetteret, samt at der har været ikke budgetterede opstartsomkostninger ved at indføre 
genbrugsbeholderen. Selv om der reelt har været et underskud i 2013 udgør årets resultat i årsrapporten 0 kr. Det 
følger af hvile-i-sig-selv princippet i affaldsbekendtgørelsen, hvor et underskud betragtes som underdækning. Over-
/underdækning udtrykker tilgodehavende/gæld, der skal reguleres overfor forbrugerne gennem taksten. 
Underskuddet på 4,3 mio. kr. modregnes i den akkumulerede gældsforpligtelse til forbrugerne i regnskabet. Årets 
resultat udgør herefter 0 kr. 
  
Ved selskabsdannelsen af affaldsområdet blev alle aktiver og passiver gjort op. De værdier, der udgjorde forskellen 
mellem aktiver og passiver blev registreret på egenkapitalen i Favrskov Affald A/S regnskab. Det har haft den 
virkning, at en evt. overdækning, svarende til forskellen mellem kostprisen for affaldsbehandling og indtægterne fra 
forbrugerne for perioden frem til selskabsdannelsen, ikke blev gjort særskilt op og indgår i egenkapitalen. Kravene til 
bogføringer er i 2012 blevet præciseret af henholdsvis Økonomi- og Indenrigsministeriet samt af Miljøstyrelsen. Det 
medfører, at en over- eller underdækning i et selskab drevet efter hvile-i-sig-selv princippet ikke kan henføres til 
egenkapital, men skal afsættes som en gældspost eller et tilgodehavende. Det er vurderingen fra både [adresse] 
Kommune og Favrskov Affald A/S, at hovedparten af værdierne registreret på egenkapitalen er akkumuleret 
overdækning.  
  
Som en konsekvens heraf foreslås det, at der fra selskabets egenkapital på 16,3 mio. kr. overføres 15,8 mio. kr. 
som langfristet gæld til forbrugerne. Opdeling af egenkapitalen i Favrskov Affald A/S påvirker ikke taksterne for 
genbrugsordningerne. Det skyldes, at gælden til forbrugerne anvendes til opretholdelse af rimelig driftskapital, en 
stående gæld i anlægsaktiver samt henlæggelse til investeringer, der er afholdt i 2013. 
  
Den ændrede opdeling af egenkapitalen er indarbejdet i regnskab 2013 for både Favrskov Affald A/S og [adresse] 
Kommune. 
  
Vedrørende generalforsamlingens dagsordenspunkt om decharge for direktion og bestyrelse kan oplyses, at det er 
et ældre selskabsretligt udtryk, som betyder, at generalforsamlingen, såfremt denne har fået i alt væsentlighed 
rigtige og fuldstændige oplysninger, meddeler ledelsen af selskabet ansvarsfrihed for det forgangne års handlinger 
og for det fremlagte årsregnskab.  
  
Vedrørende generalforsamlingens dagsordenspunkt om anvendelse af overskud eller dækning af tab kan oplyses, at
bestyrelsen foreslår, at årets resultat tilført koncernens egenkapital, som herefter udgør knap 1,6 mia. kr. pr. 31. 
december 2013. 
  
Favrskov Forsyning A/S har - efter gennemført udbud af revisionsopgaven i 2012 - indgået kontrakt med KPMG for 
perioden 2013-2016. Derfor indstilles KPMG til valget som selskabets revisor.  
  
ØKONOMISKE KONSEKVENSER 
Ingen udover de overfor nævnte. 
  
INDSTILLING 
Direktøren til Job og Økonomi indstiller til Byrådet: 
  
1. At borgmester og kommunaldirektør bemyndiges til at afholde den ordinære generalforsamling i [adresse] 
Forsyning A/S og godkende årsrapporten for 2013 med ledelsesberetning, koncernregnskab og årsregnskab. 
2. At der på generalforsamlingen meddeles decharge for direktion og bestyrelse. 
3. At der på generalforsamlingen besluttes at anvende overskud/underskud i Favrskov Forsyning A/S som foreslået i 
årsrapporten. 
4.  At der på generalforsamlingen træffes beslutning om, at selskaberne anvender revisionsfirmaet KPMG som 
selskabernes revisor i det kommende år.  
5. At der på generalforsamlingen drøftes overvejelser om budget 2015. 
  
BESLUTNING 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Godkendt. 
Årsrapport 2013 - Favrskov Forsyning 
710-2014-98705 
Årsrapport 2013 - [adresse] 
710-2014-98688 
Årsrapport 2013 - Favrskov Affald 
710-2014-98686 
